Avis juridique important

|

41998D0011

Schengen-reglerne - Eksekutivkomitéens afgørelse af 21. april 1998 om C.SIS med 15/18 tilslutninger (SCH/Com-ex (98) 11)

EF-Tidende nr. L 239 af 22/09/2000 s. 0452 - 0452

EKSEKUTIVKOMITÉENS AFGØRELSEaf 21. april 1998om C.SIS med 15/18 tilslutninger(SCH/Com-ex (98) 11)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen,under henvisning til artikel 92, stk. 3, i ovennævnte konvention,under henvisning til eksekutivkomitéens afgørelse om fornyelse og udvidelse af C.SIS (SCH/Com-ex (97) 24),under henvisning til de tekniske arbejdsgruppers udtalelse, som blev godkendt på centralgruppens møde den 30. marts 1998 -TRUFFET FØLGENDE AFGØRELSE:Det nye C.SIS skal udstyres med 18 tilslutninger, nemlig 15 tilslutninger til signatarstaterne og 3 tilslutninger som teknisk reserve.Bruxelles, den 21. april 1998.J. Vande LanotteFormand


title: Europa-Parlamentets afgørelse (EU) 2016/1600 af 28. april 2016 om decharge for gennemførelsen af budgettet for fællesforetagendet ENIAC for regnskabsåret 2014

text:
               14.9.2016

               DA

               Den Europæiske Unions Tidende

               L 246/432

         EUROPA-PARLAMENTETS AFGØRELSE (EU) 2016/1600
   af 28. april 2016
   om decharge for gennemførelsen af budgettet for fællesforetagendet ENIAC for regnskabsåret 2014
   EUROPA-PARLAMENTET,

               —

               der henviser til det endelige årsregnskab for fællesforetagendet ENIAC for regnskabsåret 2014,

               —

               der henviser til Revisionsrettens beretning om årsregnskabet for fællesforetagendet ENIAC for perioden fra 1. januar til 26. juni 2014, med fællesforetagendets svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om meddelelse af decharge til fællesforetagendet for gennemførelsen af budgettet for regnskabsåret 2014 (05587/2016 — C8-0058/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 209,

               —

               der henviser til Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (4),

               —

               der henviser til Rådets forordning (EU) nr. 561/2014 af 6. maj 2014 om oprettelse af fællesforetagendet ECSEL (5), særlig artikel 1, stk. 2, og artikel 12,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6),

               —

               der henviser til Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, jf. artikel 209 i Europa-Parlamentets og Rådets forordning (EU, Euratom) nr. 966/2012 (7),

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget (A8-0113/2016),

               1.

               udsætter sin afgørelse om decharge til den administrerende direktør for fællesforetagendet ECSEL for gennemførelsen af fællesforetagendet ENIAC's budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integreret del heraf, til den administrerende direktør for fællesforetagendet ECSEL, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 422 af 17.12.2015, s. 25.

      (2)  EUT C 422 af 17.12.2015, s. 26.

      (3)  EUT L 298 af 26.10.2012, s. 1.

      (4)  EUT L 30 af 4.2.2008, s. 21.

      (5)  EUT L 169 af 7.6.2014, s. 152.

      (6)  EFT L 357 af 31.12.2002, s. 72.

      (7)  EUT L 38 af 7.2.2014, s. 2.


title: Rådets afgørelse 2012/422/FUSP af 23. juli 2012 til støtte for en proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben

text:
               24.7.2012

               DA

               Den Europæiske Unions Tidende

               L 196/67

         RÅDETS AFGØRELSE 2012/422/FUSP
   af 23. juli 2012
   til støtte for en proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Unionen gennemfører aktivt EU's strategi mod spredning af masseødelæggelsesvåben af 12. december 2003 og iværk-sætter de foranstaltninger, der er anført i kapitel III heri, herunder at gøre multilateralismen mere effektiv og fremme et stabilt internationalt og regionalt klima.

               (2)

               Unionen går ind for det multilaterale traktatsystem, der danner det retlige og normative grundlag for alle ikkespredningsbestræbelser. Unionens politik går ud på at arbejde for implementering og universalisering af de eksisterende normer for nedrustning og ikkespredning. Unionen hjælper tredjelande med at opfylde deres forpligtelser i henhold til multilaterale konventioner og ordninger.

               (3)

               Den fælles erklæring fra Middelhavstopmødet i Paris den 13. juli 2008 om oprettelse af Middelhavsunionen bekræftede det fælles ønske om at opnå fred og regional sikkerhed i overensstemmelse med Barcelonaerklæringen, der blev vedtaget på Euro-Middelhavs-konferencen den 27.-28. november 1995, og som bl.a. fremmer den regionale sikkerhed ved at arbejde for ikkespredning af nukleare, kemiske og biologiske våben gennem tilslutning til og overholdelse af en kombination af internationale og regionale ikkespredningsordninger og aftaler om våbenkontrol og nedrustning såsom traktaten om ikkespredning af kernevåben (NPT), konventionen om kemiske våben, konventionen om forbud mod biologiske våben og toksinvåben, traktaten om et altomfattende forbud mod atomprøvesprængninger og/eller regionale arrangementer som f.eks. zoner, som er fri for kernevåben og de tilhørende verifikations-ordninger, og ved i god tro at opfylde forpligtelserne i henhold til konventionerne om våben-kontrol, nedrustning og ikkespredning.

               (4)

               Parterne i Middelhavsunionen vil arbejde for, at Mellemøsten bliver fri for WMD (nukleare, kemiske og biologiske våben) og deres fremføringsmidler, og for, at dette kan kontrolleres gensidigt og effektivt. Parterne vil endvidere overveje praktiske skridt til bl.a. at forhindre spredning af nukleare, kemiske og biologiske våben samt for stor akkumulering af konventionelle våben.

               (5)

               Den 19.-20. juni 2008 organiserede den Europæiske Union et seminar i Paris om mellemøstlig sikkerhed, ikkespredning af WMD og nedrustning med deltagelse af repræsentanter for staterne i regionen og EU-medlemsstaterne samt universitetsfolk og nationale kerneenergiagenturer. Deltagerne opford-rede Unionen til at fremme fortsat debat i forskellige fora og til gradvis at gå over til et mere for-melt format, som omfatter drøftelser mellem regeringsembedsmænd, på grundlag af Barcelonarammen, men som foregår i et geografisk mere inklusivt format.

               (6)

               NPT-gennemgangskonferencen i 2010 understregede betydningen af en proces, der fører til fuldstændig gennemførelse af konferencens resolution fra 1995 om Mellemøsten (resolutionen fra 1995). Med henblik herpå godkendte konferencen en række praktiske skridt, bl.a. hensyntagen til alle tilbud om støtte til gennemførelsen af resolutionen fra 1995, herunder Unionens tilbud om at være vært for et seminar til opfølgning af det, der fandt sted i juni 2008.

               (7)

               NPT-gennemgangskonferencen i 2010 anerkendte endvidere den vigtige rolle, civilsamfundet spiller ved at bidrage til gennemførelsen af resolutionen fra 1995, og tilskyndede til enhver bestræbelse i den henseende.

               (8)

               Den 6.-7. juli 2011 organiserede Unionen et seminar i Bruxelles for at fremme opbygningen af gensidig tillid og til støtte for en proces med henblik på at oprette en zone i Mellemøsten, som er fri for WMD og fremføringsmidler; på seminaret deltog højtstående repræsentanter for staterne i regionen, de tre stater, som er depositarer for NPT, EU-medlemsstaterne, andre interesserede stater samt universitetsfolk og officielle repræsentanter for de vigtigste regionale og internationale organisationer. Deltagerne opfordrede kraftigt Unionen til fortsat at lette processen hen imod oprettelse af en zone, som er fri for masseødelæggelsesvåben i Mellemøsten, herunder gennem yderligere lignende initiativer forud for konferencen i 2012, som vil blive indkaldt af FN's generalsekretær og medsponsorerne af resolutionen fra 1995.

               (9)

               Den 14. oktober 2011 udpegede FN's generalsekretær og regeringerne for Den Russiske Føderation, Det Forenede Kongerige og USA som medsponsorer af NPT-resolutionen fra 1995 om Mellemøsten og traktatens depositarstater i samråd med regionernes stater under-statssekretær Jaakko Laajava til facilitator og udnævnte Finland til værtsregering for konfe-rencen i 2012 om oprettelse i Mellemøsten af en zone, som er fri for kernevåben og alle andre masseødelæggelsesvåben.

               (10)

               Siden november 2011 har Unionen haft tæt kontakt med facilitatoren, og hans medarbejdere for at yde yderligere støtte til processen med henblik på at oprette en zone i Mellemøsten, som er fri for kernevåben og alle andre masse-ødelæggelsesvåben —

         VEDTAGET DENNE AFGØRELSE:
   Artikel 1
   1.   Til opfølgning af seminaret i 2011 for at fremme opbygningen af gensidig tillid og til støtte for en proces med henblik på at oprette en zone i Mellemøsten, som er fri for WMD og fremføringsmidler, støtter Unionen aktiviteter med henblik på at fremme følgende mål:

               a)

               at støtte det arbejde, der udføres af facilitatoren for konferencen i 2012 om oprettelse i Mellemøsten af en zone, som er fri for kernevåben og alle andre masseødelæggelsesvåben

               b)

               at øge Unionens synlighed som global aktør og i regionen inden for ikkespredning

               c)

               at tilskynde til regional politisk og sikkerhedsrelateret dialog inden for civilsamfund og regeringer, navnlig mellem eksperter, embedsmænd og universitetsfolk

               d)

               at identificere konkrete tillidsskabende foranstaltninger, der kan udgøre praktiske skridt i retning af en zone i Mellemøsten, som er fri for WMD og deres fremføringsmidler

               e)

               at tilskynde til drøftelser om universalisering og gennemførelse af relevante interna-tionale traktater og andre instrumenter for at forhindre spredning af WMD og deres fremføringsmidler

               f)

               at drøfte spørgsmål vedrørende fredelig udnyttelse af kerneenergi og internationalt og regionalt samarbejde herom.

         2.   I den forbindelse spænder de projekter, som Unionen skal støtte, over følgende specifikke aktivi-teter:

               a)

               at tilvejebringe midler til tilrettelæggelse af et arrangement til opfølgning af EU-seminarerne i 2008 og 2011, som skal afholdes inden konferencen i 2012 i form af et spor 2-seminar

               b)

               at tilvejebringe midler til udarbejdelse af baggrundsartikler om emner, som skal behandles på opfølgningsseminaret

               c)

               at tilvejebringe midler til udarbejdelse af en særlig side på webstedet for EU-konsortiet for ikkespredning bestående af tænketanke

               d)

               at tilvejebringe midler, så ikkestatslige eksperter fra EU efter behov og i tæt samarbejde med Tjenesten for EU's Optræden Udadtil (EU-Udenrigstjenesten) kan deltage i relevante officielle ikkestatslige spor 2-initiativer som f.eks. Ammanrammen.

         Bilaget indeholder en detaljeret beskrivelse af projekterne.
   Artikel 2
   1.   Unionens højtstående repræsentant for udenrigsanliggender og sikkerhedspolitik (HR) er ansvarlig for gennemførelsen af denne afgørelse.
   2.   Den tekniske gennemførelse af de projekter, der er omhandlet i artikel 1, stk. 2, varetages af EU-konsortiet for ikkespredning, der udfører denne opgave under HR's ansvar. Med henblik herpå indgår HR de nødvendige arrangementer med EU-konsortiet for ikkespredning.
   Artikel 3
   1.   Det finansielle referencegrundlag for gennemførelsen af de i artikel 1, stk. 2, nævnte projekter er på 352 000 EUR.
   2.   De udgifter, der finansieres med beløbet i stk. 1, forvaltes i overensstemmelse med de procedurer og regler, der gælder for Unionens budget.
   3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår den en finansieringsaftale med EU-konsortiet for ikkespredning. I aftalen fast-sættes det, at EU-konsortiet for ikkespredning skal sørge for, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle van-skeligheder i forbindelse med denne proces og om datoen for aftalens indgåelse.
   Artikel 4
   1.   Den højtstående repræsentant aflægger rapport til Rådet om gennemførelsen af denne afgørelse på grundlag af regelmæssige rapporter udarbejdet af EU-konsortiet for ikkespredning. Disse rapporter danner grundlag for Rådets evaluering.
   2.   Kommissionen oplyser om de finansielle aspekter af de i artikel 1, stk. 2, omhandlede projekter.
   Artikel 5
   1.   Denne afgørelse træder i kraft på dagen for vedtagelsen.
   2.   Denne afgørelse udløber 18 måneder efter indgåelsen af den i artikel 3, stk. 3, omhandlede finansieringsaftale. Den udløber dog seks måneder efter ikrafttrædelsen, hvis der ikke er indgået nogen finansieringsaftale inden da.

      Udfærdiget i Bruxelles, den 23. juli 2012.

            På Rådets vegne

         C. ASHTON

            Formand

      BILAG

         Projekter til støtte for en proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben

      1.   MÅL
      I Barcelonaerklæringen, der blev vedtaget på Euro-Middelhavs-konferencen den 27.-28. november 1995, var Unionen og dets Middelhavspartnere enige om at bestræbe sig på, at Mellemøsten gøres til en effektivt kontrollerbar zone, som er fri for masseødelæggelsesvåben (WMD) og deres fremføringsmidler. I 2008 bekræftede den fælles erklæring fra Paristopmødet om Mellemøsten, at Unionen er rede til at overveje og tage praktiske skridt til at forberede den fuldstændige gennemførelse af NPT-gennemgangskonferencens resolution fra 1995 om Mellemøsten ("resolutio-nen fra 1995") og oprettelsen af en sådan zone. Disse praktiske skridt blev første gang drøftet under Unionens seminar i juni 2008 i Paris om mellemøstlig sikkerhed, ikkespredning af WMD og nedrustning og blev efterfølgende udpeget på Unionens seminar i juli 2011 i Bruxelles for at fremme opbygningen af gensidig tillid og til støtte for en proces med henblik på at oprette en zone i Mellemøsten, som er fri for WMD og fremføringsmidler.
      Efter Unionens opfattelse bør de praktiske skridt bl.a. fremme universel tilslutning til og overholdelse af alle multilaterale aftaler og instrumenter inden for ikkespredning, våbenkontrol og nedrustning så-som traktaten om ikkespredning af kernevåben (NPT), konventionen om kemiske våben, konven-tionen om forbud mod biologiske våben og toksinvåben, traktaten om et altomfattende forbud mod atomprøvesprængninger og Haagadfærdskodeksen mod spredning af ballistiske missiler samt IAEA's generelle kontrolaftaler og tillægsprotokollen. Indledningen af forhandlinger om en traktat om forbud mod produktion af fissilt materiale til fremstilling af kernevåben eller andre nukleare sprænglegemer vil være endnu et afgørende skridt i den forbindelse. Sådanne skridt kunne udgøre en vigtig regional tillidsskabende foranstaltning med henblik på oprettelsen af en kontrollerbar zone, som er fri for WMD og deres fremføringsmidler.
      Unionen ønsker at fortsætte og intensivere den politiske dialog og sikkerhedsdialogen mellem de relevante partnere i Middelhavsunionen og alle andre lande i Mellemøsten om spørgsmål vedrørende oprettelsen af en zone, som er fri for WMD. Unionen er af den opfattelse, at udarbejdelse og gennemførelse af konkrete tillidsskabende foranstaltninger kan lette fremskridt hen imod en WMD-fri zone.
      På baggrund af den voksende interesse for at udvikle udnyttelsen af kerneenergi til fredelige formål i regionen bør der udfoldes bestræbelser på at sikre, at udviklingen til fredelige formål finder sted i overensstemmelse med de bedste standarder for sikkerhed og ikkespredning. Unionen støtter fortsat de afgørelser og den resolution om Mellemøsten, der blev vedtaget på NPT-gennemgangs- og forlængelseskonferencen i 1995, samt slutdokumenterne fra NPT-gennemgangskonferencen i 2000 og NPT-gennemgangskonferencen i 2010. NPT-gennemgangskonferencen i 2000 godkendte flere praktiske skridt, herunder bl.a. indkaldelse af en konference i 2012 om oprettelse i Mellemøsten af en zone, som er fri for kernevåben og alle andre masseødelæggelsesvåben, samt hensyntagen til alle tilbud om støtte til gennemførelsen af resolutionen fra 1995.
      Efter de gode resultater, der blev opnået på Unionens seminar i juli 2011, mener Unionen, at disse mål kan fremmes gennem endnu et seminar til støtte for konferencen i 2012.
      Unionen ønsker at støtte ovennævnte mål ved at:

                  —

                  tilrettelægge et opfølgningsseminar, der skal afholdes inden konferencen i 2012

                  —

                  tilvejebringe midler til udfærdigelse af politiske baggrundsartikler udarbejdet af eksperter fra regionen og andre steder til støtte for opfølgningsseminaret

                  —

                  tilvejebringe midler til oprettelse af en særlig side på webstedet for EU-konsortiet for ikkespredning (www.non-proliferation.eu)

                  —

                  tilvejebringe midler, så ikkestatslige eksperter fra Unionen efter behov og i tæt koordination med EU-Udenrigstjenesten, kan deltage i relevante officielle ikkestatslige spor 2-initiativer som f.eks. Ammanrammen.

            2.   BESKRIVELSE AF PROJEKTERNE
      2.1.   Projekt 1: Seminar, forud for konferencen i 2012, til støtte for en proces, der fører til oprettelse i Mellemøsten af en zone, som er fri for kernevåben og alle andre masseøde-læggelsesvåben

      2.1.1.   Projektformål

                  a)

                  forud for konferencen i 2012 at afholde et arrangement i form af et generelt spor 2-møde til opfølgning af EU-seminaret den 6.-7. juli 2011 i Bruxelles for at fremme en proces med henblik på at oprette en zone i Mellemøsten, som er fri for WMD og fremføringsmidler.

                  b)

                  at drøfte spørgsmål vedrørende regional sikkerhed i Mellemøsten, herunder spredning af WMD og deres fremføringsmidler og konventionelle spørgsmål

                  c)

                  at undersøge mulige tillidsskabende foranstaltninger for at lette en proces hen imod oprettelse i Mellemøsten af en zone, som er fri for kernevåben og alle andre masseødelæggelsesvåben

                  d)

                  at drøfte mulighederne for universalisering og gennemførelse af internationale ikkespred-nings- og nedrustningstraktater og andre instrumenter

                  e)

                  at undersøge udsigterne for fredeligt nukleart samarbejde og bistandsaktiviteter i tilknytning hertil.

            2.1.2.   Forventede resultater af Projektet

                  a)

                  at støtte facilitatoren for konfe-rencen i 2012 om oprettelse i Mellemøsten af en zone, som er fri for kernevåben og alle andre masseødelæggelsesvåben forud for tilrettelæggelsen af dette arrangement

                  b)

                  at uddybe dialogen og skabe tillid inden for civilsamfund og regeringer for at opnå yderligere fremskridt til støtte for en proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben

                  c)

                  at øge den gensidige forståelse af spørgsmål, der påvirker den regionale sikkerhedsprob-lematik, herunder spredning af WMD og deres fremføringsmidler og konventionelle spørgsmål

                  d)

                  at øge opmærksomheden omkring, kendskabet til og forståelsen af de praktiske skridt, der kræves for oprettelse i Mellemøsten af en zone, som er fri for WMD og deres fremførings-midler

                  e)

                  at bidrage til bestræbelserne for universalisering og gennemførelse af internationale ikke-sprednings- og nedrustningstraktater og andre instrumenter

                  f)

                  at lette internationalt og regionalt samarbejde om fredelig udnyttelse af kerneenergi i overensstemmelse med de bedste standarder for nuklear sikkerhed og ikkespredning.

            2.1.3.   Projektbeskrivelse

      Projektet går ud på at tilrettelægge et todagesseminar, der helst skal finde sted i Bruxelles eller i Mellemøsten. Deltagerne omfatter repræsentanter for de relevante EU-institutioner, EU-medlemsstaterne, samtlige lande i Mellemøsten, kernevåbenstater, relevante internationale organi-sationer og akademiske eksperter. Omkring 150 repræsentanter ventes at deltage.
      Drøftelserne vil blive ledet af akademiske eksperter. På grund af den følsomme karakter af de emner, der skal behandles, vil drøftelserne blive ført efter Chatham House-reglen for at give mulighed for en mere uformel og åben debat, uden at kilden til de oplysninger, der fremkommer på mødet, identificeres.
      De indbudte deltagere og talere (universitetsfolk og ikke-EU-ansatte embedsmænd) vil få deres udgifter dækket til rejse, indkvartering og dagpenge. Ifølge Rådets afgørelse skal der også afsættes finansielle midler til dækning af alle andre udgifter, herunder konferencefaciliteter, udstyr, frokoster, middage og kaffepauser. Seminarets arbejdssprog er engelsk.
      EU-konsortiet for ikkespredning indbyder i tæt samråd med repræsentanten for den højtstående repræsentant og EU-medlemsstaterne deltagere til seminaret og udarbejder dagsordenen for kon-ferencen.
      EU-konsortiet for ikkespredning udarbejder en rapport om møderne, som sendes til repræsentanten for den højtstående repræsentant og facilitatoren. Rapporten kan uddeles til relevante organer i Unionen, alle lande i Mellemøsten, andre interesserede lande og kompetente internationale organisationer.
      2.2.   Projekt 2: Baggrundsartikler

      2.2.1.   Projektformål

                  a)

                  at levere op til 20 baggrundsartikler om emner, som seminaret dækker, til støtte for en proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben

                  b)

                  at tilvejebringe redskaber til forståelse af den regionale sikkerhedsproblematik, herunder spredning af WMD og deres fremføringsmidler og konventionelle spørgsmål

                  c)

                  at identificere mulige tillidsskabende foranstaltninger, der kan udgøre praktiske skridt i retning af oprettelsen i Mellemøsten af en zone, som er fri for WMD og deres fremføringsmidler

                  d)

                  at identificere måder, hvorpå der kan opnås yderligere fremskridt med hensyn til universalisering og gennemførelse af internationale ikkesprednings- og nedrustningstraktater og andre instrumenter

                  e)

                  at identificere muligheder for fredeligt nukleart samarbejde på baggrund af landenes energipolitik og -behov.

            2.2.2.   Forventede resultater af projektet

                  a)

                  at seminaret tilføres idéer og forslag til støtte for en tillidsskabende proces, der fører til oprettelse i Mellemøsten af en zone, som er fri for WMD og deres fremføringsmidler, og der bidrages til gennemførelse af en målrettet og struktureret drøftelse om alle relevante spørgsmål

                  b)

                  inden for civilsamfund og regeringer opmærksomheden omkring, kendskabet til og forståelsen af spørgsmål vedrørende en zone, som er fri for WMD og deres fremføringsmidler, og regional sikkerhed i Mellemøsten øges

                  c)

                  der leveres politiske og/eller operationelle politikvalgmuligheder for regeringer og internationale organisationer for at lette processen hen imod oprettelse i Mellemøsten af en zone, som er fri for WMD og deres fremføringsmidler, og regional sikkerhed.

            2.2.3.   Projektbeskrivelse

      Ifølge projektet skal der udarbejdes op til 20 baggrundsartikler på hver 5-10 sider. Disse baggrundsartikler udarbejdes eller bestilles af EU-konsortiet for ikkespredning og repræsenterer ikke nødvendigvis EU-institutionernes og medlemsstaternes synspunkter. EU-konsortiet for ikkespredning vil udsende en indkaldelse af artikler for at opfordre eksperter fra regionen til at deltage.
      Baggrundsartiklerne vil dække de emner, der skal drøftes på seminaret, til støtte for en proces, der fører til oprettelse i Mellemøsten af en zone, som er fri for kernevåben og alle andre masseøde-læggelsesvåben. I hver artikel opstilles der politiske og/eller operationelle politikvalgmuligheder.
      Baggrundsartiklerne vil blive forelagt for deltagerne i seminaret, relevante organer i Unionen og medlemsstaterne, samtlige lande i Mellemøsten, andre interesserede lande og kompetente inter-nationale organisationer. Baggrundsartiklerne kan offentliggøres på webstedet for EU-konsortiet for ikkespredning.
      Baggrundsartiklerne kan samles i et enkelt bind og offentliggøres under ét efter seminaret.
      2.3.   Projekt 3: Udarbejdelse af en særlig side på webstedet for EU-konsortiet for ikkespred-ning, der består af tænketanke

      2.3.1.   Projektformål

                  a)

                  at tilskynde til drøftelser og indbyrdes kontakter mellem regeringsembedsmænd og civilsam-fund, ngo'er og universitetsfolk

                  b)

                  at udarbejde en særlig side, hvor tænketanke, der beskæftiger sig med ikkespredning, kan dele deres uafhængige synspunkter og analyser vedrørende de emner, seminaret dækker.

            2.3.2.   Forventede resultater af projektet

      At dvekslingen af synspunkter lettes og civilsamfundets, ngo'ers og universitetsfolks bidrag til processen med henblik på oprettelse af en masseødelæggelsesvåbenfri zone i Mellemøsten øges.
      2.3.3.   Projektbeskrivelse

      Ifølge projektet skal der udarbejdes en særlig side for mødet på webstedet for EU-konsortiet for ikkespredning. På den særlige side vil man gratis kunne downloade alle relevante dokumenter, herunder dokumenter, der udarbejdes og offentliggøres med henblik på seminaret, og dokumenter fra uafhængige tænketanke, der ønsker at dele deres forskningsresultater om de emner, seminaret dækker.
      2.4.   Projekt 4: Deltagelse af ikkestatslige eksperter fra Unionen efter behov og i tæt koordination med EU-Udenrigstjenesten i relevante officielle ikkestatslige spor 2-initiativer som f.eks. Ammanrammen. Finansiering af relevante tematiske ad hoc-initiativer

      2.4.1.   Projektformål

      At garantere en passende deltagelse og fuld repræsentation af EU-eksperter, herunder ved at finansiere tematiske initiativer, i relevante officielle ikkestatslige spor 2-initiativer med international eller regional rækkevidde, der allerede er iværksat (Ammanrammen) eller inden for den nærmeste fremtid vil blive iværksat for at understøtte processen hen imod oprettelse af en zone, som er fri for masseødelæggelsesvåben i Mellemøsten.
      2.4.2.   Forventede resultater af projektet

      Indsamling af oplysninger og tematiske publikationer, vedligeholdelse af nyttige netværk og indvirke positivt på den samlede proces hen imod oprettelse af en zone, som er fri for masseødelæggelsesvåben i Mellemøsten.
      2.4.3.   Projektbeskrivelse

      Støtte deltagelse af ikkestatslige eksperter fra Unionen, når der ikke deltager EU-embedsmænd, i relevante officielle ikkestatslige spor 2-initiativer med international eller regional rækkevidde.
      3.   VARIGHED
      Den samlede anslåede varighed af projekternes gennemførelse er 18 måneder.
      4.   STØTTEBERETTIGEDE
      Støtteberettigede i dette projekt er:

                  a)

                  landene i Mellemøsten

                  b)

                  andre interesserede lande

                  c)

                  relevante internationale organisationer

                  d)

                  civilsamfundet.

            5.   PROCEDUREMÆSSIGE ASPEKTER, KOORDINATION OG STYRINGSKOMITÉ
      Styringskomitéen sammensættes af repræsentanter for den højtstående repræsentant og repræsentanter for gennemførelsesinstansen for hvert specifikt projekt. Styringskomitéen fører regelmæssigt og mindst hvert halve år tilsyn med gennemførelsen af Rådets afgørelse, bl.a. ved hjælp af elektroniske kommunikationsmidler.
      6.   GENNEMFØRELSESINSTANSER
      Den tekniske gennemførelse af denne rådsafgørelse overlades til EU-konsortiet for ikkespredning.
      EU-konsortiet for ikkespredning varetager sine opgaver under den højtstående repræsentants ansvar. Ved udførelsen af sine aktiviteter samarbejder det, hvis det er relevant, med den højtstående repræsentant, EU-medlemsstaterne, andre deltagende stater og internationale organisationer.


title: Europa-Parlamentets og Rådets afgørelse (EU) 2017/340 af 14. december 2016 om anvendelse af Den Europæiske Unions Solidaritetsfond til at yde bistand til Tyskland

text:
               28.2.2017

               DA

               Den Europæiske Unions Tidende

               L 50/49

         EUROPA-PARLAMENTETS OG RÅDETS AFGØRELSE (EU) 2017/340
   af 14. december 2016
   om anvendelse af Den Europæiske Unions Solidaritetsfond til at yde bistand til Tyskland
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (1), særlig artikel 4, stk. 3,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (2), særlig punkt 11,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Unions Solidaritetsfond (»fonden«) har til formål at gøre det muligt for Unionen at reagere hurtigt, effektivt og fleksibelt i nødsituationer for at udvise solidaritet med befolkningen i regioner, der rammes af naturkatastrofer.

               (2)

               Fonden må ikke overstige et årligt beløb på 500 000 000 EUR (i 2011-priser), jf. artikel 10 i Rådets forordning (EU, Euratom) nr. 1311/2013 (3).

               (3)

               Den 19. august 2016 indgav Tyskland en anmodning om støtte fra fonden efter en række meget kraftige, kortvarige oversvømmelser, der ramte regionen Niederbayern i maj og juni 2016.

               (4)

               Anvendelsen til fordel for Tyskland opfylder betingelserne for et finansielt bidrag fra fonden, jf. artikel 4 i forordning (EF) nr. 2012/2002.

               (5)

               Fonden bør derfor anvendes til at yde et finansielt bidrag til Tyskland.

               (6)

               Med henblik på at minimere den tid, det tager at aktivere fonden, bør denne afgørelse anvendes fra dagen for vedtagelsen —

         VEDTAGET DENNE AFGØRELSE:
   Artikel 1
   Inden for rammerne af Unionens almindelige budget for regnskabsåret 2016 stiller Den Europæiske Unions Solidaritetsfond et beløb på 31 475 125 EUR til rådighed for Tyskland i forpligtelses- og betalingsbevillinger.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

   Den anvendes fra den 14. december 2016.

      Udfærdiget i Strasbourg, den 14. december 2016.

            På Europa-Parlamentets vegne

         M. SCHULZ

            Formand

            På Rådets vegne

         I. KORČOK

            Formand

      (1)  EFT L 311 af 14.11.2002, s. 3.

      (2)  EUT C 373 af 20.12.2013, s. 1.

      (3)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).


Vigtig juridisk meddelelse

|

52007BP0125(02)

2. Europa-Parlamentets afgørelse af 24. april 2007 om afslutning af regnskaberne for Den Europæiske Fødevaresikkerhedsautoritet for regnskabsåret 2005 (C6-0399/2006 - 2006/2166(DEC))

EU-Tidende nr. 074 E af 20/03/2008 s. 0257 - 0258

		2.Europa-Parlamentets afgørelse af 24. april 2007 om afslutning af regnskaberne for Den Europæiske Fødevaresikkerhedsautoritet for regnskabsåret 2005 (C6-0399/2006 — 2006/2166(DEC))Europa-Parlamentet,- der henviser til det endelige årsregnskab for Den Europæiske Fødevaresikkerhedsautoritet for regnskabsåret 2005 [1],- der henviser til Revisionsrettens beretning om det endelige årsregnskab for Den Europæiske Fødevaresikkerhedsautoritet for regnskabsåret 2005 med autoritetens svar [2],- der henviser til Rådets henstilling af 27. februar 2007 (5711/2007 — C6-0080/2007),- der henviser til EF-traktaten, særlig artikel 276,- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [3], særlig artikel 185,- der henviser til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed [4], særlig artikel 44,- der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 [5], særlig artikel 94,- der henviser til forretningsordenens artikel 71 og bilag V,- der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0112/2007),1. noterer sig, at det endelige årsregnskab for Den Europæiske Fødevaresikkerhedsautoritet for regnskabsåret 2004 og 2005 ser ud som følger:NB: Tallene er afrundede, og summen af tallene kan derfor afvige fra totalen.Kilde: Autoriteten. Tabellen er udarbejdet på grundlag af autoritetens eget årsregnskab.(1000 EUR) |Resultatopgørelse for regnskabsårene 2004 og 2005 || 2005 | 2004 |Driftsindtægter | 27405 | 20591 |driftsindtægter i alt | 27405 | 20591 |Driftsudgifter | | |Personaleudgifter | -13012 | -7564 |Bygninger og dertil knyttede udgifter | -3627 | -4192 |Andre udgifter (inkl. udgifter i forhold til konsoliderede ef-enheder) | -2205 | -1263 |Nedskrivninger og værdiforringelser for konsoliderede enheder | - 603 | - 333 |Driftsudgifter (inkl. udgifter i forhold til konsoliderede ef-enheder) | -8413 | -6431 |Driftsudgifter i alt | -27674 | -19783 |driftsoverskud/(tab) | - 761 | 808 |Indtægter fra finansielle transaktioner | - | 0 |Udgifter fra finansielle transaktioner | - 7 | - 7 |Overskud/(tab) vedrørende finansielle transaktioner | - 7 | - 6 |Løbende driftsoverskud/(tab) | - 768 | 802 |Ekstraordinære indtægter | | |Ekstraordinære udgifter | - | - 27 |Ekstraordinært overskud/(tab) | - | - 27 |Regnskabsårets økonomiske resultat | - 768 | 775 |2. godkender afslutningen af regnskaberne for Den Europæiske Fødevaresikkerhedsautoritet for regnskabsåret 2005;3. pålægger sin formand at sende denne afgørelse til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).[1] EUT C 266 af 31.10.2006, s. 22.[2] EUT C 312 af 19.12.2006, s. 42.[3] EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).[4] EFT L 31 af 1.2.2002, s. 1. Senest ændret ved forordning (EF) nr. 575/2006 (EUT L 100 af 8.4.2006, s. 3).[5] EFT L 357 af 31.12.2002, s. 72.--------------------------------------------------


title: Rådets afgørelse 2012/712/FUSP af 19. november 2012 vedrørende gennemgangskonferencen i 2013 om konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC)

text:
               20.11.2012

               DA

               Den Europæiske Unions Tidende

               L 321/68

         RÅDETS AFGØRELSE 2012/712/FUSP
   af 19. november 2012
   vedrørende gennemgangskonferencen i 2013 om konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29 og artikel 31, stk. 1, og
   ud fra følgende betragtninger:

               (1)

               Konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC) trådte i kraft den 29. april 1997. Formålet med CWC er at fjerne en hel kategori masseødelæggelsesvåben ved at forbyde udvikling, fremstilling, erhvervelse, oplagring, besiddelse, overførsel og anvendelse af kemiske våben.

               (2)

               Den Europæiske Union betragter CWC som et afgørende led i ordningen for ikkespredning og nedrustning og som et enestående redskab til nedrustning og ikkespredning, hvis integritet og stringente anvendelse bør sikres fuldt ud. Alle EU-medlemsstater deltager i CWC.

               (3)

               Unionen finder desuden, at CWC har vist sig at være et yderst effektivt instrument, fordi der er opnået næsten universel tiltrædelse, og fordi stater, der råder over kemiske våben, allerede har destrueret en stor del af deres kemiske våbenlagre. Samtidig hermed og selv om destruktion forbliver en prioritet for Organisationen for Forbud mod Kemiske Våben (OPWC), der er nedsat i henhold til CWC, er der opstået nye udfordringer og trusler, som OPCW skal tilpasse sig til for at bevare og beskytte CWC's integritet.

               (4)

               Unionen finder også, at et tæt samarbejde mellem OPCW og civilsamfundet på regelmæssig basis, herunder i optakten til og under gennemgangskonferencen, er til gavn for OPCW's arbejde.

               (5)

               Rådet for Den Europæiske Union vedtog den 17. november 2003 fælles holdning 2003/805/FUSP om styrkelse af multilaterale aftaler og fremme af deres universelle karakter på området for ikkespredning af masseødelæggelsesvåben og disses fremføringsmidler (1). CWC er i henhold til denne fælles holdning blandt disse multilaterale aftaler.

               (6)

               Det Europæiske Råd vedtog den 12. december 2003 EU's strategi mod spredning af masseødelæggelsesvåben, der på ny bekræfter Unionens tilsagn om at støtte det multilaterale traktatsystem og bl.a. understreger den centrale rolle, som CWC og OPCW spiller i bestræbelserne for at opnå en verden uden kemiske våben.

               (7)

               De Forenede Nationers Sikkerhedsråd vedtog den 28. april 2004 med enstemmighed resolution 1540 (2004), hvori spredning af masseødelæggelsesvåben og disses fremføringsmidler bekræftes som værende en trussel mod den internationale fred og sikkerhed. Efterfølgende vedtog Sikkerhedsrådet resolution 1673 (2006), 1810 (2008) og 1977 (2011), som bekræftede målene i resolution 1540 (2004) og fastslog Sikkerhedsrådets interesse i at udfolde yderligere bestræbelser på at fremme en fuld gennemførelse af resolutionen. Gennemførelsen af CWC og af resolution 1540 (2004) og efterfølgende resolutioner forbundne dermed styrker gensidigt hinanden.

               (8)

               Rådet for Den Europæiske Union vedtog den 22. november 2004 den første fælles aktion 2004/797/FUSP om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (2). Denne fælles aktion er blevet efterfulgt af Rådets fælles aktion 2005/913/FUSP (3), der blev vedtaget den 12. december 2005, Rådets fælles aktion 2007/185/FUSP (4), der blev vedtaget den 19. marts 2007, Rådets afgørelse 2009/569/FUSP (5), der blev vedtaget den 27. juli 2009, samt Rådets afgørelse 2012/166/FUSP (6), der blev vedtaget den 23. marts 2012.

               (9)

               Den 8. september 2006 vedtog FN's Generalforsamling den globale strategi for bekæmpelse af terror, hvor FN's medlemsstater bl.a. besluttede at gennemføre alle FN's Sikkerhedsråds resolutioner vedrørende international terrorisme og at samarbejde fuldt ud med Sikkerhedsrådets underordnede organer til bekæmpelse af terrorisme om udførelsen af deres opgaver. Strategien tilskyndede også OPCW til inden for rammerne af sit mandat at fortsætte bestræbelserne på at hjælpe staterne med at opbygge kapacitet til at forhindre terrorister i at få adgang til kemiske materialer, sørge for sikkerheden på relaterede faciliteter og reagere effektivt i tilfælde af et angreb med brug af sådanne materialer.

               (10)

               Den 2. december 2011 vedtog FN's Generalforsamling med enstemmighed en resolution om gennemførelse af CWC.

               (11)

               Med henblik på tredje konference til gennemgang af CWC i 2013 (»tredje gennemgangskonference«) er det hensigtsmæssigt at fastlægge Unionens strategi, der vil vejlede dens medlemsstater på konferencen —

         VEDTAGET DENNE AFGØRELSE:
   Artikel 1
   1.   Det er Den Europæiske Unions mål at styrke konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (CWC) ved at bygge på de hidtidige fremskridt med at destruere deklarerede lagre af kemiske våben og forebygge deres tilbagevenden, bl.a. gennem styrkelse af CWC's verifikationsbestemmelser, forbedring af den nationale gennemførelse samt en indsats for at opnå universalitet.
   2.   Unionen sigter mod at styrke CWC, herunder også ved at tilpasse gennemførelsen af CWC i lyset af den skiftende sikkerhedssituation og den videnskabelige og teknologiske udvikling og ved at understrege, at tredje gennemgangskonference skal give politisk støtte og bred vejledning til arbejdet, der skal udføres i den mellemliggende periode om OPCW's fremtidige prioriteter.
   3.   Med henblik på at opnå det mål, der er fastsat i denne artikel, skal Unionen fremsætte konkrete forslag til tredje gennemgangskonference.
   Artikel 2
   Med henblik på at opfylde målene i artikel 1:

               a)

               bidrager Unionen til en fuldstændig gennemgang af CWC's anvendelse på tredje gennemgangskonference, navnlig under hensyn til den videnskabelige og teknologiske udvikling samt opbygningen af et solidt grundlag for at tackle CWC's fremtidige udfordringer

               b)

               bidrager Unionen til at skabe konsensus med henblik på et godt resultat af tredje gennemgangskonference og bl.a. fremme følgende centrale elementer:

                           i)

                           bekræfte den altomfattende karakter af forbuddet mod kemiske våben, jf. kriteriet om et generelt formål (General Purpose Criterion), ved at

                                       —

                                       bekræfte, at CWC's forbud gælder alle giftige kemikalier, med undtagelse af kemikalier, der anvendes til alle formål, der ikke er forbudt i henhold til artikel II, stk. 9, og så længe typerne og mængderne er i overensstemmelse med sådanne formål, og dermed tage hensyn til den udvikling, der er sket inden for videnskab og teknologi siden den anden gennemgangskonference i 2008

                                       —

                                       understrege, at de deltagende stater har pligt til at afspejle det generelle formål i deres nationale gennemførelsesbestemmelser og administrative håndhævelsespraksis

                           ii)

                           understrege de deltagende staters fulde og rettidige gennemførelse af alle forpligtelser til at afgive erklæringer i henhold til artikel III i konventionen, navnlig vedrørende kemiske våben, herunder også vedrørende kemikalier til oprørskontrol

                           iii)

                           CWC's Tekniske Sekretariat (»Det Tekniske Sekretariat«) udvikler og gennemfører målrettede, skræddersyede tilgange for at gøre CWC universel i tæt koordination og samarbejde med deltagende stater, bl.a. i lyset af at mindst én stat, som ikke deltager i CWC, nemlig Syrien, i juli 2012 indrømmede, at den råder over kemiske våben

                           iv)

                           bekræfte den pligt, som de stater, der råder over kemiske våben, har til at destruere deres kemiske våben og anerkende de hidtidige resultater med at udrydde kemiske våben ved at

                                       —

                                       se positivt på tiltagene og fremskridtene i de stater, der råder over kemiske våben, med hensyn til at destruere deres deklarerede våbenlagre og fremhæve, at vi er godt på vej til at opnå en verden fri for kemiske våben

                                       —

                                       anerkende den vellykkede håndtering af spørgsmålet om de forlængede tidsfrister for destruktion af kemiske våben for de stater, der råder over kemiske våben

                                       —

                                       opfordre lande, som råder over kemiske våben, til at bringe destruktionen af deres kemiske våbenlagre til afslutning hurtigst muligt i henhold til bestemmelserne i CWC og verifikationsbilaget dertil samt afgørelsen på 16. samling i Konferencen af Deltagende Stater om de forlængede frister for destruktion af de resterende våbenlagre

                                       —

                                       gentage, at det er vigtigt, at Det Tekniske Sekretariat foretager systematisk verifikation af destruktionen som fastsat i CWC og verifikationsbilaget dertil

                                       —

                                       understrege, at OPCW, samtidig med at ekspertisen og kapaciteten til at håndtere kemiske våben samt gamle kemiske våben og efterladte kemiske våben bør opretholdes, også skal fortsætte sin tilpasning til den nye sikkerhedssituation

                           v)

                           styrke verifikationssystemet med hensyn til aktiviteter, som ikke er forbudt i henhold til CWC, med det formål at styrke forebyggelsen af kemiske våbens tilbagevenden, ved at:

                                       —

                                       fremhæve alle deltagende staters forpligtelse til at afgive nøjagtige og rettidige erklæringer i henhold til artikel VI

                                       —

                                       foretage et tilstrækkeligt antal inspektioner i henhold til artikel VI med passende geografisk dækning og hyppighed i overensstemmelse med vedtagne retningslinjer

                                       —

                                       øge relevansen af inspektioner i henhold til artikel VI i forhold til CWC's mål og formål og sikre effektiv udvælgelse af steder, herunder gennem evaluering af resultaterne af den midlertidige andre kemiske produktionsfaciliteter-metode til udvælgelse af steder

                                       —

                                       forbedre oplysningsgrundlaget for industriverifikation, bl.a. ved at tilskynde Det Tekniske Sekretariat til at bruge de oplysninger, der er til rådighed, herunder oplysninger, som de deltagende stater frivilligt har afgivet, samt oplysninger fra tidligere inspektionsrapporter såvel som passende offentligt tilgængelige oplysninger

                                       —

                                       understrege, at listerne over kemikalier (»listerne«) primært blev udformet med henblik på anvendelse af forskellige verifikationsforanstaltninger

                                       —

                                       arbejde på at sikre, at listerne forbliver relevante i lyset af den videnskabelige og teknologiske udvikling, bl.a. ved at undersøge fordelene ved at revidere listerne med regelmæssige mellemrum mellem gennemgangskonferencerne

                                       —

                                       yderligere fremme inddragelse af og samspil med den kemiske industri og støtte Det Tekniske Sekretariats bestræbelser i denne retning

                                       —

                                       overveje yderligere kvalitets- og effektivitetsforanstaltninger med henblik på inspektionsprocessen, f.eks. en passende forøgelse af fleksibiliteten og strømliningen i forbindelse med gennemførelsen af inspektioner

                                       —

                                       sikre kapacitet i Det Tekniske Sekretariat til at foretage effektiv prøvetagning og analyse under industriinspektionerne

                           vi)

                           forbedre nationale gennemførelsesforanstaltninger løbende og erindre om, at fuld overensstemmelse med artikel VII er en afgørende faktor for CWC-ordningens nuværende og fremtidige effektivitet, bl.a. ved at:

                                       —

                                       anvende en målrettet og skræddersyet tilgang for at tilskynde og bistå deltagende stater, som endnu ikke i tilstrækkelig grad har gennemført CWC

                                       —

                                       tilbyde trængende deltagende stater bistand, jf. de fælles aktioner afgørelser, der er vedtaget af Rådet for den Europæiske Union, til støtte for OPCW-aktiviteter

                                       —

                                       styrke den nationale kontrol med eksporten og importen, som kræves for at forhindre erhvervelse af kemiske våben, og styrke OPCW's kapacitet til at bistå med fastlæggelsen af nationale mekanismer til kontrol af internationale overførsler

                                       —

                                       gennemføre passende foranstaltninger til at forbedre kemisk sikkerhed

                                       —

                                       udforske potentielle synergier mellem OPCW og andre relevante internationale organisationer hvad angår gennemførelsesstøtte og kapacitetsopbygning

                           vii)

                           gennemføre CWC's bestemmelser om konsultationer, samarbejde og rekognoscering, navnlig anfægtelsesinspektionsmekanismen, der forbliver et holdbart og anvendeligt redskab i OPCW's verifikationssystem, understrege de deltagende staters juridiske ret til at anmode om en anfægtelsesinspektion uden forudgående konsultation og fremme mekanismens anvendelse som krævet til at afklare og løse eventuelle spørgsmål i tilfælde af en eventuel uoverensstemmelse med CWC; i den forbindelse understrege vigtigheden af, at Det Tekniske Sekretariat opretholder og videreudvikler den tekniske kapacitet og ekspertise og det nødvendige beredskab til at foretage anfægtelsesinspektioner samt de deltagende staters forpligtelse til løbende at være parate og i stand til at modtage anfægtelsesinspektioner

                           viii)

                           fortsat støtte kraftigt op om OPCW's bistands- og beskyttelsesaktiviteter, navnlig med henblik på at opretholde OPCW's kapacitet og ekspertise og forbedre Det Tekniske Sekretariats og de deltagende staters kapacitet til at forebygge, reagere på og afbøde misbrug af eller angreb med giftige kemikalier, navnlig ved at:

                                       —

                                       tilskynde alle deltagende stater til at afgive nøjagtige og rettidige erklæringer i henhold til artikel X som krævet i CWC og tilskynde de deltagende stater til at øge deres tilbud om bistand

                                       —

                                       understrege vigtigheden af, at Det Tekniske Sekretariat opretholder sin kapacitet og ekspertise samt fastholder og videreudvikler det fornødne beredskab til at foretage efterforskninger af påstået brug

                                       —

                                       understrege betydningen af fortsat OPCW-støtte til nationale beskyttelsesprogrammer og forbedre OPCW's evne til at formidle tilbud om ekspertise og bistand

                                       —

                                       tilskynde OPCW til at bistå stater med at opbygge kapacitet til forebyggelse og afbødning af terrorangreb med kemiske våben, bl.a. gennem rådgivning om forbedring af kemisk sikkerhed

                                       —

                                       understrege betydningen af øget samarbejde med regionale og subregionale organisationer, bl.a. ved at deltage i internationale tiltag med henblik på etablering af regionale ekspertisecentre for bistand og beskyttelse, og overveje at kombinere dette med tiltag i henhold til artikel VII og XI i overensstemmelse med afgørelsen vedrørende artikel XI, som blev truffet på 16. samling i Konferencen af Deltagende Stater

                                       —

                                       overveje metoder til at forbedre OPCW's kapacitet til at håndtere situationer under og efter konflikter, hvor kemiske våben er involveret

                                       —

                                       anmode Det Tekniske Sekretariat om at styrke sit samarbejde med andre relevante internationale organisationer om beredskab i forbindelse med brug eller trussel om brug af kemiske våben, bl.a. under situationer i og efter konflikter, navnlig med henblik på at samarbejde med FN om efterforskning af eventuel brug af kemiske våben

                           ix)

                           stimulere internationalt samarbejde i overensstemmelse med CWC ved at:

                                       —

                                       se positivt på konkrete og praktiske forslag, som tager hensyn til eksisterende initiativer, jf. fælles aktioner og afgørelser, vedtaget af Rådet for Den Europæiske Union, navnlig forslag vedrørende f.eks. kemisk sikkerhed og forvaltning af kemikalier i overensstemmelse med afgørelsen om artikel XI, som blev truffet på 16. samling i Konferencen af Deltagende Stater

                                       —

                                       tilskynde Det Tekniske Sekretariat til at bistå de deltagende stater med gennemførelsen af deres nationale forpligtelser gennem skræddersyet og bæredygtig teknisk bistand, så det bliver lettere at styrke det internationale samarbejde på det kemiske område

                                       —

                                       tilskynde Det Tekniske Sekretariat til at samarbejde med andre organisationer og evaluere sine programmer for at sikre, at de har den ønskede effekt, og at ressourcerne maksimeres

                           x)

                           styrke OPCW's bidrag til den globale bekæmpelse af terrorisme ved at:

                                       —

                                       fortsætte og intensivere arbejdet i OPCW-arbejdsgruppen med ubegrænset deltagerkreds vedrørende terrorisme

                                       —

                                       understrege overensstemmelse med forpligtelserne i henhold til FN's Sikkerhedsråds resolution 1540 (2004) såvel som øvrige relevante FN-resolutioner, navnlig opfordre til et praktisk samarbejde mellem OPCW og relevante organisationer med det formål at fjerne risikoen for, at kemiske våben anskaffes eller anvendes til terrorformål, herunder terroristers eventuelle adgang til materialer, udstyr og viden, der kan anvendes til udvikling og fremstilling af kemiske våben

                                       —

                                       understrege behovet for at arbejde hen imod en styrkelse af kemisk sikkerhed på verdensplan og national kontrol med internationale overførsler, herunder bistå deltagende stater med at gennemføre praktiske og målrettede foranstaltninger, som samtidig kan bidrage til at forbedre samarbejdet om fredelig udnyttelse af kemi samt bistand og beskyttelse.

         Artikel 3
   Unionens indsats som omhandlet i artikel 2 består i:

               a)

               hvor det er hensigtsmæssigt demarcher med henblik på

                           i)

                           at fremme den universelle tiltrædelse af CWC

                           ii)

                           at fremme de deltagende staters gennemførelse af CWC på nationalt plan

                           iii)

                           indtrængende at opfordre de deltagende stater til at støtte og deltage i en effektiv og fuldstændig gennemgang af CWC og derved bekræfte deres tilslutning til denne grundlæggende internationale norm imod kemiske våben

                           iv)

                           at fremme forslagene i artikel 2 om at styrke CWC yderligere

               b)

               erklæringer og arbejdsdokumenter i tiden op til og under tredje gennemgangskonference til drøftelse mellem de deltagende stater.

         Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 19. november 2012.

            På Rådets vegne

         C. ASHTON

            Formand

      (1)  EUT L 302 af 20.11.2003, s. 34.

      (2)  EUT L 349 af 25.11.2004, s. 63.

      (3)  EUT L 331 af 17.12.2005, s. 34.

      (4)  EUT L 85 af 27.3.2007, s. 10.

      (5)  EUT L 197 af 29.7.2009, s. 96.

      (6)  EUT L 87 af 24.3.2012, s. 49.


title: 2005/151/EF, Euratom: Rådets afgørelse af 18. januar 2005 om udnævnelse af medlemmerne af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen

text:
               23.2.2005

               DA

               Den Europæiske Unions Tidende

               L 50/9

      RÅDETS AFGØRELSE

   af 18. januar 2005
   om udnævnelse af medlemmerne af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen
   (2005/151/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til protokollen om statutten for Domstolen som ændret ved Rådets afgørelse 2004/752/EF, Euratom af 2. november 2004 om oprettelse af en ret for EU-personalesager (1), særlig bilag I, artikel 3, stk. 3,
   under henvisning til Rådets afgørelse 2005/49/EF, Euratom af 18. januar 2005 (2), om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen, særlig bilagets nr. 3),
   under henvisning til indstilling fra Domstolens præsident af 2. december 2004, og
   ud fra følgende betragtninger:

               (1)

               I henhold til artikel 3, stk. 3, i bilag I til protokollen vedrørende statutten for Domstolen, nedsættes et udvalg bestående af syv personer, der vælges blandt tidligere medlemmer af Domstolen og af Retten i Første Instans samt jurister med anerkendte faglige kvalifikationer. I medfør af stk. 3 træffer Rådet, med kvalificeret flertal og efter indstilling fra Domstolens præsident, afgørelse om udpegelsen af medlemmerne af dette udvalg.

               (2)

               I henhold til nr. 3) i bilaget til Rådets afgørelse 2005/49/EF, Euratom af 18. januar 2005, udpeger Rådet formanden for nævnte udvalg.

               (3)

               Disse bestemmelser bør gennemføres —

         TRUFFET FØLGENDE AFGØRELSE:
   Artikel 1
   Følgende udpeges til medlemmer af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen, for en periode af fire år fra den 10. november 2004:

               Leif SEVÓN, formand

               Sir Christopher BELLAMY

               Yves GALMOT

               Peter GRILC

               Gabriele KUCSKO-STADLMAYER

               Giuseppe TESAURO

               Miroslaw WYRZYKOWSKI

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 18. januar 2005.

            På Rådets vegne

         J.-C. JUNCKER

            Formand

      (1)  EUT L 333 af 9.11.2004, s. 7.

      (2)  EUT L 21 af 25.1.2005, s. 13.